Ansvarsmatrise Byggherreforskriften

For prosjektet **prosjektnavn**, er det henhold til byggherreforskriften (BHF) inngått følgende avtaler mellom:

Byggherren (**BH**), som har det overordnede byggherreansvar for SHA i prosjekterings- og utføreslsesfasen, og Byggherrens representant (**BHR**), som har fått delegert gjennomføringsansvar for SHA i prosjekterings- og utførelsesfasen.

Byggherrens representant (**BHR**), som har fått delegert gjennomføringsansvar for SHA i prosjekterings- og utførelsesfasen, og Byggherrens SHA Koordinator i Prosjekteringen (**KP**), som har fått delegert gjennomføringsansvar for SHA/HMS i prosjekteringsfasen.

Byggherrens representant (**BHR**), som har overtatt delegert gjennomføringsansvar for SHA i prosjekterings- og utførelsesfasen, og Byggherrens SHA Koordinator i Utførelsesfasen (**KU**), som har overtatt delegert gjennomføringsansvar for SHA/HMS utførelsesfasen.

**Ansvar**

**BHR** påtar seg på **BHs** vegne å ivareta de delegerte oppgaver og det ansvar som pålegges BH i BHF i forbindelse med prosjektering og gjennomføring av prosjektet.

Avtalen fritar ikke byggherren fra plikten til å kontrollere at SHA-oppgavene blir ivaretatt og eventuelt gripe inn hvis dette ikke skjer på en tilfredsstillende måte.

Overtredelse av BHF kan medføre straffeansvar for BH og/eller BHR, iht. Arbeidsmiljøloven kap.19 og straffeloven.

### Plikter og oppgaver for BHR:

I forbindelse med ivaretakelse av de oppgaver og det ansvar som BH delegerer til BHR, i henhold til BHF, skal BHR:

* Utpeke SHA- koordinatorer for prosjekteringen og gjennomføringen og utarbeide nødvendige fullmakter og retningslinjer, jf. BHF § 5 og § 13.
* Sørge for at det utarbeides en plan for sikkerhet, helse og arbeidsmiljø som omfatter spesifikke tiltak i henhold til gjennomført risikovurdering for de risikofylte arbeider, jf. BHF § 6, § 7og § 8.
* Sende forhåndsmelding til Arbeidstilsynet, jf. BHF § 10.
* Påse at det avgjøres hvilken av virksomhetene ved prosjektet som er hovedbedrift.
* Legge forholdene til rette slik at sikkerhet, helse og arbeidsmiljø blir ivaretatt. Det skal tas spesielt hensyn til:
1. arkitektoniske, tekniske og/eller organisasjonsmessige valg for å planlegge de forskjellige arbeider og arbeidsfaser som skal utføres samtidig eller etter hverandre.
2. den periode som skal avsettes til utførelsen av de forskjellige arbeider eller arbeidsfaser.
3. foreliggende planer for sikkerhet, helse og arbeidsmiljø, jf. BHF § 8.

### Plikter og oppgaver for KP:

I forbindelse med gjennomføring av de oppgaver som BHR delegerer til KP om koordinering i prosjekteringsfasen i henhold til BHF § 14, skal KP koordinere gjennomføringen av kravene i BHF § 5 og § 6.

* utarbeide eller få utarbeidet en plan med spesifikke tiltak som ivaretar sikkerheten for de forhold som er omtalt i BHF § 8.
* tilrettelegge for at aktuelle tiltak blir sporbare som definerte prisbærende poster i anbudsbeskrivelser eller lignende.
* utarbeide eller få utarbeidet nødvendig dokumentasjon for bygningen eller anlegget, med informasjon om de forhold som har betydning for sikkerhet og helse ved fremtidige arbeider i henhold til BHF § 12.
* rapportere til BHR når tiltakene fører til at prosjektet ikke kan gjennomføres innenfor de gitte rammer.

Denne avtalen gir også KP fullmakt til å gripe inn overfor den/de som er ansvarlige for prosjektering og planlegging når hensynet til ivaretakelse av kravene i BHF om arkitektoniske, tekniske og/eller organisasjonsmessige valg og nødvendige tidsplaner for utførelse av forskjellige arbeider eller arbeidsfaser krever dette.

**Plikter og oppgaver for KU:**

I forbindelse med gjennomføring av de oppgaver som BHR delegerer til KU om koordinering i utførelsesfasen i henhold til BHF § 14 og § 15, skal KU:

* Påse at SHA-bestemmelser blir ivaretatt ved avgjørelser i forbindelse med tekniske og/eller organisasjonsmessige valg, og i planleggingen av de forskjellige arbeider eller arbeidsfaser som vil foregå samtidig eller etter hverandre.
* Se til at oppdragsgiver i planen fastsetter den tid det vil ta å fullføre slike arbeider eller arbeidsfaser.
* Sørge for gjennomføring av prinsippene i § 14 på en konsekvent måte.
* Følge plan for sikkerhet, helse og arbeidsmiljø som er utarbeidet under forberedelsen av prosjektet.
* Sørge for nødvendige tilpasninger i prosjektets plan for sikkerhet, helse og arbeidsmiljø ettersom arbeidet går fremover og eventuelle endringer har oppstått.
* Sørge for at arbeidsgiverne og eventuelle enkeltmannsforetak etterlever kravene i BHF § 9, § 11 og § 15.
* Påse at det avgjøres hvilken av virksomhetene ved prosjektet som er hovedbedrift, og som til enhver tid har oppgaven med å samordne verne- og arbeidsmiljøarbeidet, jf. arbeidsmiljøloven kapittel 4.
* Koordinere kontrollen slik at arbeidsprosedyrer utføres i samsvar med lover og forskrifter.
* Treffe nødvendige tiltak for å sikre at uvedkommende ikke får atkomst til bygge- og anleggsområdet.
* Påse at arbeidstakerne og deres verneombud informeres om alle tiltak som skal treffes med hensyn til deres sikkerhet på bygge- og anleggsplassen, jf. BHF § 9.

**KU gis fullmakt til å:**

* Stanse alt arbeid på bygge- og anleggsplassen dersom KU vurderer at det er umiddelbar fare for liv og helse. KU skal uten ugrunnet opphold varsle BH, BHR, hovedbedrift sin ledelse og verneombud i den enkelte virksomhet som er stanset.
* Gripe inn når det under gjennomføring av arbeidene oppdages brudd på SHA-planen, på bygge- og anleggsplassen.

|  |  |  |  |
| --- | --- | --- | --- |
| **Dato** | **Rolle** | **Navn** | **Underskrift** |
|  | BH | Navn*Tittel/enhet* |  |
|  | BHR | Navn*Tittel/enhet* |  |
|  | KP | Navn*Tittel/enhet* |  |
|  | KU | Navn*Kristiansand kommune* |  |
|  |  |  |  |
|  |  |  |  |
|  |  |  |  |

Denne kontrakt er utferdiget i fire eksemplarer hvorav partene beholder hvert sitt.